
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege pentru ratificarea Cartei Sociale Europene Revizuite, adoptată la Strasbourg la 3 mai 1996



Biroul permanent al Camerei Deputaţilor a transmis, cu adresa nr. 426 din 28 decembrie 1998, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege pentru ratificarea Cartei Sociale Europene Revizuite, adoptată la Strasbourg la 3 mai 1996.



În şedinţa din 24 februarie 1999, comisia a analizat proiectul de lege şi a hotărât, cu unanimitate de voturi, să îi acorde aviz favorabil, cu următoarele amendamente:

Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 2 –  “În conformitate cu prevederile art. A paragraful 1  din Partea  a III-a a Cartei Sociale Europene Revizuite, România acceptă Partea I din prezenta Cartă ca o declaraţie care determină obiectivele a căror realizare o va urmări prin toate mijloacele utile şi se consideră legată prin prevederile din art. 1, art. 4-9, art. 11-12, art. 16-17, art. 20-21, art. 24-25, art. 28-29, precum şi, suplimentar, de prevederile din art. 2, pentru paragrafele 1-2, 4-7, art. 3, paragrafele 1-3, art. 13, paragrafele 1-3, art. 15, paragrafele 1-2, art. 18, paragrafele 3-4, art. 19, paragrafele 7-8 şi art. 27, paragraful 2”.
	    Domnul deputat Viorel Hrebenciuc a  formulat două propuneri de amendare a textului art. 2 din proiectul de lege., prima constând în menţionarea faptului că articolele în privinţa cărora România se consideră legată prin actul de ratificare aparţin Părţii 

a II-a  din Carta Socială Europeană Revizuită. A doua propunere de amendare priveşte îmbrăţişarea de către ţara noastră şi a obligaţiilor ce decurg  pentru ea din textul  art. 10 din Partea a II-a referitor la dreptul la formare profesională şi, de asemenea, din textul art. 23  din Partea a II-a privind dreptul persoanelor vârstnice la protecţie socială. Drept urmare, textul art. 2 urmează  să aibă următoarea redactare: 

     “În conformitate cu prevederile art. A paragraful 1  din Partea 

a III-a a Cartei Sociale Europene Revizuite, România acceptă Partea I din prezenta Cartă ca o declaraţie care determină obiectivele a căror realizare o va urmări prin toate mijloacele utile şi se consideră legată prin prevederile  art. 1, 

art. 4-12, art. 16-17, 

art. 20-21, art. 23-25, 

art. 28-29, 
	    Cele două amendamente sunt inspirate de necesitatea de a preciza exact partea din Cartă căreia îi aparţin articolele pe care România se obligă, prin actul de ratificare, să le aplice riguros în practică, precum şi din faptul că dispoziţiile art. 10 şi 23 sunt de mare actualitate pentru  ţara noastră în procesul de tranziţie pe care îl parcurge.

	0.
	1.
	2.
	3.

	
	
	din Partea a II-a a Cartei Sociale Europene Revizuite, precum şi, suplimentar, de prevederile din art. 2, pentru paragrafele 1-2, 

4-7, art. 3, paragrafele 1-3, art. 13, paragrafele 1-3, art. 15, paragrafele 1-2, art. 18, paragrafele 3-4, art. 19, paragrafele 7-8 şi art. 27, paragraful 2, din aceeaşi parte”.

Amendamentele au fost admise de membrii comisiei cu unanimitate de voturi.
	


PREŞEDINTE,

Marţian Dan

